als_Latn dik_Latn sna_Latn
Speca të skuqur, pjekur ose të mbushur, brusketi me speca apo pastë, janë propozime ideale për drekë familjare, kurse të gjithë adhuruesit e kësaj perime do të kënaqen me shijet pikante.
Speci është burim i shkëlqyer i vitaminës C – përmban deri në katër herë më shumë këtë lloj vitamini se, të themi portokalli. Speci i kuq përmban edhe beta-karoten dhe vitaminat B6 dhe A.
Kjo perime është e mirë për qarkullimin e gjakut, shtimin e apetitit, përmirëson tretjen, shikimin, dhe zvogëlon problemet te ateroskleroza. Në të vërtetë, speci përmban citrin, i cili kapilarët i bën më elastik. Gjithashtu, përmban edhe rreth 20 komponime nga grupi i karotenoideve, të cilët janë antioksidansë natyral dhe pengojnë krijimin e radikaleve të lira.
Me speca mund të bëhen gjella të ndryshme të shijshme, kurse më poshtë vijon me vetëm disa nga shumë reçeta.
- “Lesho” hungarez
“Lesho” hungarez është gjellë e shijshme, përbërësit kryesorë të së cilës janë tre: speci, domatja dhe piperi. Lesho mund të shërbehet si shtesë, paragjellë apo gjellë kryesore. Është i ngjashëm me “gjuveçin” tonë. Specat e gjelbërt janë zgjedhja më e mirë. Përgatitja është e thjeshtë: në zjarr të qetë, pesë minuta e skuqni në tigan qepën në vaj. Shtoni piperin dhe e zieni edhe 15 minuta. Pastaj shtoni domatet, sheqer, kripë dhe specat, dhe të gjitha së bashku i zieni edhe gjysmë ore, duke e përzier kohë pas kohe, derisa masa të “trashet”.
- Pastë me speca dhe ‘kungulleshka’
Nëse ju pëlqen pasta, kombinimi me speca dhe kungulleshka është propozim ideal për drekë. Përgatitja është shumë e thjeshtë: më parë preni specat në rriska. I hudhni në tigan në pak vaj ulliri, pastaj i kriposni sipas dëshirës dhe i leni të ziejnë për afro dhjetë minuta. Në ndërkohë preni kungulleshkat në katrorë të vegjël dhe i shtoni edhe ato në tigan të ziejnë derisa të zbuten. I zieni makaronat, i kulloni dhe i shtoni në tigan bashkë me perimet. Shtoni vezën të cilën e keni përgatitur më parë dhe djathin e bluar (në rende). Përzieni në zjarr të qetë disa minuta që djathi të shkrihet. Sipas dëshirës i shtoni parmezan. Vazhdoni ne faqen 2
als_Latn als_Latn als_Latn als_Latn sot_Latn als_Latn als_Latn als_Latn